**K ú p n a  z m l u v a**

**medzi zmluvnými stranami**

**Predávajúci:**

Sídlo:

Zastúpený:

IČO:

DIČ:

IČ DPH:

Bankové spojenie:

**a**

**Kupujúci:** AMH Metal, s.r.o.

Sídlo: 065 01 Hniezdne 202

Zastúpený: Ing. Andrej Hlinka - konateľ

IČO: 44061641

DIČ: 2022563389

IČ DPH: SK 2022563389

Bakové spojenie:

Táto kúpna zmluva je uzavretá podľa ustanovení § 409 a nasl. Obchodného zákonníka pre zákazku s názvom „CNC 5- osé obrábacie centrum“.

**Článok I.**

**Predmet zmluvy a jeho špecifikácia**

1. Predávajúci sa zaväzuje, že kupujúcemu dodá a odovzdá tovar, ktorý je špecifikovaný v Prílohe č.1, ktorá je neoddeliteľnou súčasťou zmluvy a kupujúci sa zaväzuje, že tento tovar prevezme a zaplatí zaň dohodnutú cenu. Tovar musí byť nový a nepoužívaný a nesmú sa na neho vzťahovať práva tretej strany.

**Článok II.**

**Termín plnenia predmetu zmluvy**

1. Termín plnenia predmetu zmluvy je najneskôr do 6 mesiacov odo dňa vystavenia a doručenia objednávky na dodanie predmetu tejto zmluvy.

**Článok III.**

**Miesto a spôsob prevzatia predmetu zmluvy**

1. Miestom dodania predmetu zmluvy je prevádzka kupujúceho AMH METAL, s.r.o., Továrenska 10, 064 01 Stará Ľubovňa.

2. Predmet zmluvy prevezme kupujúci v mieste dodania na základe odovzdávacieho protokolu podpísaného zodpovednou osobou kupujúceho.

3. Pri odovzdaní predmetu zmluvy je predávajúci povinný odovzdať kupujúcemu doklady, ktoré sa na predmet kúpy vzťahujú (najmä však záručný list, návod na obsluhu v slovenskom jazyku, oprávnenie servisného technika od výrobcu na vykonávanie servisu a zaškolenia).

**Článok IV.**

**Kúpna cena a platobné podmienky**

1. Rozpis kúpnej ceny:

|  |  |  |  |  |
| --- | --- | --- | --- | --- |
| **Zariadenie (stroj):** | **Počet ks** | **Cena v EUR za 1 ks bez DPH** | **Cena spolu v EUR bez DPH** | **Cena spolu v EUR s 20% DPH** |
| CNC 5- osé obrábacie centrum | 1 |  |  |  |
| Spolu | **-** |  |  |  |

Cena celkom bez DPH: ................................................................. EUR

Slovom: .......................................................................................... EUR

DPH 20%: ...................................................................................... EUR

Slovom: .......................................................................................... EUR

**Cena celkom s 20% DPH: ............................................................ EUR**

**Slovom: ......................................................................................... EUR**

2. Cena podľa bodu 1 tohto článku je konečná a nemenná. Výška ceny podľa predchádzajúcej vety tohto bodu môže byť ku dňu jej fakturácie podľa bodu 3 tohto článku upravená len z dôvodu zmien sadzby dane podľa daňových zákonov Slovenskej republiky.

3. Cena je splatná po prevzatí predmetu zmluvy na základe faktúry predávajúceho.

4. Splatnosť faktúr dojednali zmluvné strany nasledovne:

1. 100 % z ceny je kupujúci povinný zaplatiť na základe faktúry, ktorú vystaví predávajúci po dodaní predmetu zmluvy, pričom predmet zmluvy sa považuje za dodaný jeho uvedením do prevádzky a podpísaním preberacieho protokolu zmluvnými stranami; splatnosť faktúry je 14 dní.

5. Ak faktúra neobsahuje všetky náležitosti daňového dokladu, je kupujúci oprávnený faktúru predávajúcemu vrátiť. V takom prípade lehota splatnosti začne plynúť od doručenia správne vystavenej faktúry kupujúcemu.

**Článok V.**

**Omeškanie a zmluvné pokuty**

1. Ak sa predávajúci dostane do omeškania s dodaním čo aj len časti tovaru, zaväzuje sa zaplatiť kupujúcemu zmluvnú pokutu vo výške 0,05 % z kúpnej ceny nedodaného tovaru bez DPH, a to za každý deň omeškania.

2. Ak sa kupujúci dostane do omeškania s platením dohodnutej kúpnej ceny tovaru, zaväzuje sa zaplatiť predávajúcemu zmluvnú pokutu vo výške 0,05 % z neuhradenej ceny bez DPH.

**Článok VI.**

**Subdodávatelia a pravidlá pre zmenu subdodávateľov**

1. Predávajúci sa zaväzuje uviesť údaje o všetkých známych subdodávateľoch v Prílohe č. 2 zmluvy, a to v štruktúre podľa Prílohy č. 2 zmluvy.

2. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi alebo subdodávateľoch uvedených v prílohe č. 2 zmluvy.

3. V prípade, že počas plnenia zmluvy dôjde k zmene subdodávateľa alebo subdodávateľov, predávajúci musí kupujúceho bezodkladne informovať písomným spôsobom o predmetnej zmene a poskytnúť mu údaje o novom subdodávateľovi alebo nových subdodávateľoch. Príloha č. 2 zmluvy bude v tomto prípade upravená dodatkom k zmluve.

**Článok VII.**

**Odstúpenie od zmluvy**

1. Kupujúci môže od tejto kúpnej zmluvy odstúpiť ak sa predávajúci omešká s dodaním tovaru viac ako 30 dní po v zmluve dojednanej dobe a predávajúci nezjedná nápravu ani v dodatočnej lehote v trvaní 30 dní.

2. Predávajúci môže od tejto kúpnej zmluvy odstúpiť ak sa kupujúci omešká s platením peňažných záväzkov viac ako o 60 dní po splatnosti a kupujúci nezjedná nápravu ani v dodatočnej lehote určenej písomne predávajúcim.

3. Pokiaľ niektorá zo zmluvných strán odstúpi od tejto kúpnej zmluvy, zmluva zaniká a zmluvné strany sa vysporiadajú podľa ustanovení Obchodného zákonníka. Všetky náklady a škody súvisiace s odstúpením od kúpnej zmluvy znáša tá zmluvná strana, ktorá zavinila zánik zmluvy.

4. Odstúpenie od zmluvy začína plynúť nasledujúcom dňom po dni doručenia odstúpenia druhej strane.

**Článok VIII.**

**Záruka a servis**

1. Predávajúci preberá záruku za akosť tovaru špecifikovaného podľa Článku I. tejto zmluvy. Na tovar sa poskytuje záruka 24 mesiacov. Záruka začína plynúť odo dňa zaškolenia kupujúceho podľa Článku IX. tejto zmluvy. Predávajúci sa zaväzuje, že zaškolenie obsluhy a servis bude realizované prostredníctvom odborne vyškoleného technika na inštalovanom stroji u kupujúceho.

2. Pre uplatnenie vád tovaru platia ustanovenia § 436 - § 441 Obchodného zákonníka.

3. Záruka neplatí, ak kupujúci nedodrží postupy zaobchádzania s tovarom, ktoré určil výrobca. Záruka sa nevzťahuje na vady a poškodenia, ktoré spôsobil kupujúci úmyselne, resp. nesprávnou manipuláciou s predmetom zmluvy.

4. Predávajúci sa zaväzuje nastúpiť na servisný úkon – záručnú opravu do 2 pracovných dní od nahlásenia poruchy ak je stroj z dôvodu závady mimo prevádzku alebo je podstatným sposobom jeho prevádzka obmedzená. Ak ide o malé záručné vady tovaru, ktoré významne neobmedzia prevádzku stroja, predávajúci sa zaväzuje nastúpiť na odstránenie záručnej vady tovaru v lehote najneskôr do 10 pracovných dní od uplatnenia reklamácie kupujúcim. Nahlásenie poruchy bude realizované formou e-mailu na adresu, ktorú predávajúci uvedie v odovzdávacom protokole. V prípade omeškania nástupu na servisný úkon má kupujúci nárok uplatniť si zmluvnú pokutu vo výške 200,00 EUR (slovom dvesto eur) za každý deň omeškania.

**Článok IX.**

**Zaškolenie kupujúceho**

1. Predávajúci sa zaväzuje pri dodaní a odovzdaní predmetu zmluvy kupujúcemu zabezpečiť v mieste plnenia na vlastné náklady zaškolenie kupujúceho, resp. ním poverené osoby (obsluhu) na prevádzku predmetu zmluvy v plnom rozsahu tak, aby kupujúci mohol užívať predmet tejto zmluvy na účel, na ktorý je určený, vrátane poučenia o hlavnom nastavení tovaru, bezpečnej prevádzke a správnej starostlivosti o tovar.

**Článok X.**

**Vyššia moc**

1. Žiadna zo strán nenesie zodpovednosť za úplné či čiastočné nesplnenie svojich povinností vyplývajúcich zo zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly strán (ďalej len vyššia moc).

2. Strana dotknutá udalosťou vyššej moci je povinná písomne informovať druhú stranu do 3 pracovných dní, pričom dané oznámenie musí byť doplnené potvrdením o takej udalosti vyššej moci.

3. Strana, ktorá nevykoná oznámenie druhej strane podľa odseku 2, bude povinná nahradiť druhej strane všetky škody spôsobené porušením tejto povinnosti.

**Článok XI.**

**Náhrada škody**

1. Pokiaľ niektorá zmluvná strana neplní svoje záväzky z tejto zmluvy, je povinná nahradiť škodu spôsobenú druhej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť. Náhradou škody sa nevylučuje uplatnenie zmluvnej pokuty podľa článku V tejto zmluvy.

2. Pri uplatňovaní náhrady škody platia ustanovenia § 373 a nasl. Obchodného zákonníka.

**Článok XII.  
Riešenie sporov**

1. Zmluvné strany sa dohodli a súhlasia, že všetky spory, ktoré medzi nimi vzniknú z právnych vzťahov vzniknutých na základe tejto zmluvy, alebo súvisiacich s touto zmluvou, vrátane sporov o platnosť, výklad a zánik tejto zmluvy budú riešiť predovšetkým dohodou. Miestne a vecne príslušným súdom bude v prípade súdneho sporu súd určený podľa právneho poriadku Slovenskej republiky.

**Článok XIII.**

**Osobitné podmienky**

1. Predávajúci sa zaväzuje že strpí výkon kontroly/auditu/overovania súvisiaceho s dodávaným tovarom, prácami a službami oprávnenými osobami kedykoľvek počas platnosti a účinnosti Zmluvy o poskytnutí Nenávratného finančného príspevku uzavretou medzi kupujúcim a poskytovateľom príspevku, a to oprávnenými osobami na výkon tejto kontroly/auditu a zaväzuje sa poskytnúť im všetku potrebnú súčinnosť.

2. Oprávnené osoby na výkon kontroly/auditu sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ.

**Článok XIV.**

**Záverečné ustanovenia**

1. Otázky a vzťahy, ktoré v tejto kúpnej zmluve nie sú výslovne upravené, sa riadia príslušnými ustanoveniami Obchodného zákonníka.

2. Zmluvné strany si zmluvu prečítali, jej obsahu porozumeli, a na znak súhlasu ju potvrdili svojimi podpismi.

3. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.

4. Kúpna zmluva je vyhotovená v 4 rovnopisoch. Každá zmluvná strana dostane 2 rovnopisy.

5. Táto kúpna zmluva nadobúda platnosť a účinnosť dňom jej podpisu oboma zmluvnými stranami. Na spolufinancovanie predmetu zmluvy sa kupujúci uchádza o nenávratný finančný príspevok z operačného programu Integrovaná infraštruktúra. Kupujúci predloží dokumentáciu z verejného obstarávania, na základe ktorého bola podpísaná táto zmluva, na štandardnú ex-post kontrolu riadiacemu resp. sprostredkovateľskému orgánu. V prípade, že zo strany riadiaceho resp. sprostredkovateľského orgánu bude pri kontrole verejného obstarávania identifikované pochybenie, ktoré neumožní pripustenie nákladov vzniknutých kupujúcemu z tejto zmluvy do financovania projektu, má kupujúci právo od plnenia zmluvy odstúpiť. Odstúpením nezaniká záväzok kupujúceho prevziať a uhradiť predávajúcemu ním už objednané zariadenia.

Dňa:............................. Dňa:................................

**Predávajúci: Kupujúci:**

**............................................ ............................................**

**konateľ konateľ**

*Príloha č.1 – technická špecifikácia*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **CNC 5- osé obrábacie centrum – 1 ks** | | | | | | | | | | |
| **Typové označenie: ...............................................................**  Obchodné meno výrobcu: ...............................................................  **Pozn. Uviesť** " Typové označenie zariadenia a obchodné meno výrobcu" | | | | | | | | | | |
| **Základ stroja** | **Požadované parametre:** | | | | | **Požadovaná hodnota:** | | **Uviesť áno/nie, v prípade číselnej hodnoty uviesť jej skutočnosť** | | **Cena/1ks v EUR bez DPH** |
| Vertikálne frézovacie centrum | | | | | áno | |  | | ..................,- |
| Riadiaci systém Heidenhain | | | | | áno | |  | |
| Kontinuálne obrábanie v 5.osiach | | | | | áno | |  | |
| Priame odmeriavanie v 5.osiach | | | | | áno | |  | |
| Pojazd v osi X | | | | | min. 700 mm | |  | |
| Pojazd v osi Y | | | | | min. 600 mm | |  | |
| Pojazd v osi Z | | | | | min. 500 mm | |  | |
| Sklopno – otočný stôl pre obrábanie v 4. a 5. osi | | | | | áno | |  | |
| Vyklopenie stola (rozsah) | | | | | min. + 120/- 60° | |  | |
| Priemer stola | | | | | min. 600 mm | |  | |
| Pretočenie obrobku na stole | | | | | min. 800 mm | |  | |
| Otáčky stola – rotácia | | | | | min. 100/min | |  | |
| Otáčky stola - naklápanie | | | | | min. 30/min | |  | |
| Priamy pohon sklopno-otočného stola – direct drive | | | | | áno | |  | |
| Typ podopretia sklopno-otočného stola | | | | | dvojpodperný | |  | |
| Nosnosť stola pri 5-osom kontinuálnom obrábaní | | | | | min. 450 kg | |  | |
| Otáčky vretena | | | | | min. 20 000 ot/min | |  | |
| Typ upínacieho kužeľa vretena | | | | | HSK A63 | |  | |
| Výkon vretena pri zaťažení S6 (40% ED) | | | | | min. 35 kW | |  | |
| Točivý moment vretena pri zaťažení S6 (40% ED) | | | | | min. 120 Nm | |  | |
| Rýchloposuvy X,Y,Z | | | | | min. 30 m/min | |  | |
| Stredový výplach emulziou (tlak) | | | | | min. 70 bar | |  | |
| Vonkajšie i vnútorné chladenie vzduchom | | | | | áno | |  | |
| Vodou chladený vretenový elektromotor | | | | | áno | |  | |
| Kapacita zásobníka na nástroje | | | | | min. 60 ks | |  | |
| Filtrácia chladiacej emulzie s papierovým rolkovým filtrom | | | | | áno | |  | |
| Dopravník triesok , zdvíhací hrabľový | | | | | áno | |  | |
| Systém na splavovanie triesok v kabíne stroja | | | | | áno | |  | |
| Hmotnosť stroja | | | | | min. 8,5 ton | |  | |
| Transportná výška stroja | | | | | max. 2 900 mm | |  | |
| Voľne stojací stroj | | | | | áno | |  | |
| Automatické dvere kabíny stroja pre robot /výmenník paliet | | | | | áno | |  | |
| Kalibrácia presnosti stroja v 5.osiach prevádzaná užívateľom | | | | | áno | |  | |
| Automatická tepelná kompenzácia vretena | | | | | áno | |  | |
| Automatická tepelná kompenzácia stroja v 5. osiach | | | | | áno | |  | |
| Zdvihnutie vretena v ose Z pri výpadku el.energie | | | | | áno | |  | |
| Monitorovanie vibrácii vretena | | | | | áno | |  | |
| Hlásenia o aktuálnom stave stroja na mobil | | | | | áno | |  | |
| Ochrana pri výpadku prúdu | | | | | áno | |  | |
| **Príslušenstvo** | **Názov príslušenstva:** | | **Typové označenie a obchodný názov výrobcu:**  **(doplňte)** | | **Požadovaný parameter:** | | **Požadovaná hodnota:** | | **Uviesť áno/nie, v prípade číselnej hodnoty uviesť jej skutočnosť** | **Cena/1ks v EUR bez DPH** |
| Obrobková sonda | |  | | Bezkábelový prenos dát | | áno | |  | ................,- |
| Automatické meranie obrobku sondou | | áno | |  |
| Nástrojová sonda | |  | | Bezkabelový prenos dát | | áno | |  | ................,- |
| Automatické meranie nástrojov sondou | | áno | |  |
| Merací softvér | |  | | Meranie tvarových plôch priamo na stroji pomocou obrobkovej sondy | | áno | |  | ................,- |
| Meranie a vyhodnocovanie štandardných 2.5D elementov | | áno | |  |
| 3 a 5 osé meranie a vyhodnocovanie 3D kontúr | | áno | |  |
| Vektorová 3D kalibrácia | | áno | |  |
| Programovanie sondy na PC pomocou jednoduchého klikania myšou na povrch | | áno | |  |
| Automatický prenos programu do riadiaceho systému stroja | | áno | |  |
| Automatický prenos nameraných výsledkov do meracieho programu | | áno | |  |
| Meracie body je možné načítať zo systému CAD/CAM | | áno | |  |
| Funkcia vyrovnávania – korekcia chýb upnutia interferenciou medzi skutočným obrobkom a CAD modelom | | áno | |  |
| Grafické zobrazenie nameraných hodnôt a 3D náhľad obrobku | | áno | |  |
| Možnosť simulácie dráhy pohybu sondy pred meraním s cieľom vyhnúť sa kolízii | | áno | |  |
| Meranie v pôvodnom upnutí ako obrábanie | | áno | |  |
| Funkcia Best Fit umožňuje korigovať namerané hodnoty obrábania v reálnom čase | | áno | |  |
| Výstupné dáta generované tabuľkovo v podobe meracieho protokolu vo formáte CSV | | áno | |  |
| **Ďalšie súčasti hodnoty obstarávaného zariadenia** | | Dodanie zariadenia na miesto realizácie | | Doprava zariadenia do výrobného areálu zadávateľa až na miesto finálneho osadenia. | | | | | | ................,- |
| Inštalácia zariadenia s uvedením zariadenia do prevádzky | | Inštalácia, t.j. umiestnenie a upevnenie zariadenia podľa pokynov zadávateľa. | | | | | | ................,- |
| **SUMA SPOLU (EUR bez DPH)** | | | | | | | | | | **................,-** |

V ...................................., dňa ....................... .............................................

Podpis a pečiatka uchádzača

*Príloha č. 2 – Zoznam subdodávateľov*

|  |  |  |  |  |
| --- | --- | --- | --- | --- |
| P.č. | Údaje o subdodávateľoch | Osoba oprávnená konať za subdodávateľa | | |
| Obchodné meno, sídlo, IČO: | Meno a priezvisko: | Adresa pobytu: | Dátum narodenia: |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

Poznámky:\* .........................................................................................................................................................................................................................................................................................................................................................................................................................................................................................................

\* V prípade nezadania podielu zákazky subdodávateľom, uviesť túto skutočnosť do poznámok.

V ...................................., dňa ....................... .............................................

Podpis a pečiatka uchádzača